
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στον οικι¬ 
σμό Πολιχνίτο Λέσβου φερόμενο ως ιδιοκτησία Κων/νου Καρακω- 
σταντή και καθορισμός ειδικών όρων και περιορισμών δόμησης . 1 
' Εγκριση γενικού πολεοδομικού σχεδίου (ΓΠΣ) του οικισμού Ελευ- 
θερούπολης του δήμου Ελευθερούπολης (Ν, Καβάλας). 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ 30393/1900 (1) 

Χαρακτηρισμός ως διατηρητέου του κτιρίου που βρίσκεται στον οικισμό 

Πολιχνίτο Λέσβου φερόμενο ως ιδιοκτησία Κων/νου Καρακωστα- 

ντή και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/30.12.1983 κοινή απόφαση των Υπουργών 
Προεδρίας Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5, όπως τροποποιήθηκε με την 
υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Το υπ’ αριθμ. 1/86 Π. Δ/γμα (ΦΕΚ 1/Α) και ειδικότερα τα 
άρθρα 2 (παρ. 3ζ, περίπτωση αα) και 5. 

4. Την από 13.3.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) του Υπουργείου Περιβάλλοντος, 
Χωροταξίας και Δημοσίων Έργων. 

5. Την παρέλευση της προθεσμίας που ορίζεται από τις διατάξεις του 
άρθρου 4 (παρ. 2) του Ν. 1577/85 (ΦΕΚ 210Α) χωρίς να περιέλθουν 


στη Δ/νση Παραδοσιακών Οικισμών και Περιβάλλοντος του Υπουργείου 
ΠΕΧΩΔΕ τυχόν αντιρρήσεις του ενδιαφερομένου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον 
οικισμό Πολιχνίτο Ν. Λέσβου φερόμενο ως ιδιοκτησία Κων/νου Κα- 
ρακωσταντή όπως φαίνεται σημειωμένο στο σχετικό πρωτότυπο 
τοπογραφικό διάγραμμα σε κλίμακα 1:5000 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών του 
Υπουργείου ΠΕΧΩΔΕ με την υπ’ αριθμ. 30393/1987 πράξη του 
και που συνοπτικό του αντίτυπο δημοσιεύεται με την παρούσα από¬ 
φαση γιατί πρόκειται για αξιόλογο κτίριο με παραδοσιακή μορφή 
και ιδιαίτερο αρχιτεκτονικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση στο φέροντα οργανισμό, καθώς και επεμβάσεις 
για λόγους λειτουργικούς του διατηρητέου κτιρίου εφόσον δεν αλλοι¬ 
ώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον περιβάλλοντα χώρο του απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαΐου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

Αριθ. 28781/1404 (2) 

Έγκριση γενικού πολεοδομικού σχεδίου (ΓΠΣ) του οικισμού Ελευθε¬ 
ρούπολης του δήμου Ελευθερούπολης (Ν. Καβάλας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το άρθρο 

3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Τις διατάξεις του ν. 1685/87 (ΦΕΚ 27/Α) και ειδικότερα το άρθρο 

4 παρ. 2. 

4. Την υπ’ αρ. Γ.331/12/3.1.86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του γενικού πολεοδομικού σχεδίου Ελευθερούπο- 
λης (ν. Καβάλας)» (ΦΕΚ 36/Δ). 

5. Το υπ’ αρ. 85861/ΟΙΚ. 4.7.86 έγγραφο του τμήματος πολεοδο¬ 
μίας και πολεοδ. εφαρμογών προς τους αρμόδιους φορείς. 

6. Την υπ’ αρ. 97/1986 γνωμοδότηση του Δημοτικού Συμβουλίου 
Ελευθερούπολης. 

7. Το υπ’ αρ. Γ. 188145/4.9.86 έγγραφο της Νομαρχίας Καβάλας, 
Δ/νση Γεωργίας. 

8. Το υπ’ αρ. 223787/23.7.86 έγγραφο της Νομαρχίας Καβάλου;, 
Δ/νσης Δασών, Δασαρχείο Καβάλοις. 

9. Το υπ’ αρ. 1792/23.7.86 έγγραφο του Υπουργείου Πολιτισμού, 
Εφορεία Προϊστορικών και Κλασικών Αρχαιοτήτων Καβάλας. 

10. Το υπ’ αρ. 907/21.7.86 έγγραφο του Υπουργείου Πολιτισμού, 
12η Εφορεία Βυζοιντινών Αρχαιοτήτων. 

11. Το υπ’ αρ. 2810/19.8.86 έγγραφο του Υπουργείου Περιβάλ¬ 
λοντος, Χωροταξίας και Δημοσίων Έργων, Γεν. Γραμματεία Δημο¬ 
σίων Έργων, Δ/νση Συγκ. Έργων 5ης ΠΥΔΕ. 

12. Το υπ’ αρ. Φ.5.2/797/Β.441960/21.7.86 έγγραφο της Νο¬ 
μαρχίας Καβάλας, Δ/νση Βιομηχανίας. 

13. Το υπ’ αρ. 2472/21.7.86 έγγραφο του Υπουργείου Βιομηχανίας, 
Ενέργειας και Τεχνολογίας, Επιθεώρηση Μεταλλείων Β. Ελλάδας. 

14. Το υπ’ αρ. 2022/17.7.86 έγγραφο του Ινστιτούτου Γεωλογι¬ 
κών και Μεταλλευτικών Ερευνών παράρτημα Ξάνθης. 

15. Το υπ’ αρ. 238/23.7.86 έγγραφο της Ιεράς Μητρόπολης Ελευθε¬ 
ρούπολης. 

16. Το υπ’ αρ. Φ. 915/5/7935/Σ.552/22.7.86 έγγραφο της XI 
Μεραρχίας πεζικού, 4ο Επιτελικό Γραφείο. 

17. Το υπ’ αρ. ΗΜ.Π.ΚΒΛ/Φ.288/51703/25.7.86 έγγραφο της 
Δημόσιας Επιχείρησης Ηλεκτρισμού (ΔΕΗ) περιοχή Καβάλας. 

18. Το υπ’ αρ. 504.21/10065/6.8.86 έγγραφο του Οργανι¬ 
σμού Τηλεπικοινωνιών της Ελλάδος Α.Ε. (ΟΤΕ), περιφ. Δ/νση 
Βορ. Ελλάδας, συγκρότημα Καβάλας. 

19. Το υπ’ αρ. 418496/10/11.8.86 έγγραφο του Οργανισμού Σιδηρο¬ 
δρόμων Ελλάδος Α.Ε. (ΟΣΕ) Δ/νση Οργαν. μελετ. και προγ/σμού, υπηρε¬ 
σία μελετών. 

20. Το υπ’ αρ. 14037/ΔΟΤΜ/989/6.8.86 έγγραφο του Αυτό¬ 
νομου Οργανισμού Εργατικής· Κατοικίας, Δ/νση οικιστ. και τεχν. 
μελετών, τμήμα πολεοδ. μελετών. 

21. Το υπ’ αρ. 15100/21.7.86 έγγραφο της Ελληνικής Τρά¬ 
πεζας Βιομηχανικής Αναπτύξεως ΑΕ (ΕΤΒΑ), Δ/νση Περιφ. ανά¬ 
πτυξης και βιομηχανικής ρποδομής. 

22. Το γεγονός ότι οι υπόλοιποι φορείς δεν απάντησαν μέχρι σήμερα. 

23. Την υπ’ άρ. 1/42/1987 (συν. 4η) γνωμοδότηση του Συμβουλίου 
Χωροταξίας, Ουασμού και Περιβάλλοντος νομού Καβάλας, αποφασίζουμε: 

1) Εγκρίνεται το γενικό πολεοδομικό σχέδιο (ΓΠΣ) του οικισμού 
Ελευθερούπολης του δήμου Ελευθερούπολης (ν. Καβάλας) όπως τα όρια 
του προσδιορίζονται με κόκκινη γραμμή στο χάρτη Π-1.5 σε κλίμακα 
1:5000. Κυρίως το ως άνω σχέδιο περιλαμβάνει: 

Α. Την πολεοδομική οργάνωση της πόλης για πληθυσμιακό μέγεθος 
της τάξης των 7.000 κατοίκων, με την ένταξη σε σχέδιο του προϋφιστα- 
μένου του έτους 1923 οικισμού και την: 

α) Επέκταση του, σχεδίου πόλης σε εκτάσεις αραιοδομημένες και 
αδόμητες συνολικής επιφάνειας 58 στρεμ. περίπου και τη δημιουργία 
4 πολεοδομικών ενοτήτων όπως φαίνονται στο χάρτη Π-1.5 σε κλίμακα 
1:5000 μέσης πυκνότητας και μέσου συντελεστή δόμησης ως εξής: 


Πολεοδομική 

ενότητα 

Μέση πυκνότητα 
(κατ./Ηα) 

Μέσος 

σ.δ. 

1 

80 

1,4 

2 

60 

1,2 

3 

35 

0,8 

4 

50 

1,0 


β) Τον προσδιορισμό των χρήσεων γης όπως φαίνονται στο χάρτη 
Π-1.3 σε κλίμακα 1:5000 και ειδικότερα: 

- Διατήρηση των χρήσεων γενικής κατοικίας σε όλη την έκταση του οικι¬ 
σμού. 

— Χωροθέτηση του κοινωνικού εξοπλισμού διάσπαρτα στο σημερινό 
οικισμό και μέσα στις νέες επεκτάσεις. 

— Χωροθέτηση των αθλητικών εγκαταστάσεων στις εξόδους του 
οικισμού λόγω μορφολογίας του εδάφους. 

- Αξιοποίηση διατηρητέων κτισμάτων στο παραδοσιακό τμήμα της 
πόλης για στέγαση κοινωνικών λειτουργιών. 

Την οργάνωση και συγκέντρωση μικρών μεταποιητικών δραστηριοτήτων 
στη βόρεια περιοχή επέκτασης, ανατολικά του δρόμου προς Σέρρες. 

Τη χρησιμοποίηση καπναποθηκών, εντός του οικισμού για εγκατά¬ 
σταση μικρών μεταποιητικών μονάδων. 

— Παραμονή του στρατοπέδου στο βόρειο τμήμα της πόλης προς 
Βλάχικα και σε περίπτωση μελλοντικής απομάκρυνσής του, απόδοση 
του χώρου για κοινωνική κατοικία και υποδομή. 

γ) Τον καθορισμό νέων αναπτυξιακών ζωνών και ζωνών εξυγίανσης 
κατοικίας, όπως φαίνονται στους χάρτες Π-1.3 κοει Π-1.5 σε κλίμακα 
1:5000 και ειδικότερα: 

- Ζώνη βιοτεχνίας, βιοτεχνικό πάρκο στην είσοδο του οικισμού από 
Σέρρες και με γειτνίαση νστίως με χώρο που συγκεντρώνεται το χονδρεμπό¬ 
ριο. 

— Ζώνη προγραμμάτων κοινωνικής κατοικίας στις δημοτικές 
εκτάσεις που εντάσσονται στο σχέδιο. 

- Ζώνη ανάπλασης στην περιοχή του παραδοσιακού τμήματος του οικι¬ 
σμού. 

δ) Τον καθορισμό ζωνών οικονομικών και θεσμικών κινήτρων 
και πολεοδομικών μηχανισμών, όπως φαίνονται στο χάρτη Π-1.5 
σε κλίμακα 1:5000 και ειδικότερα: 

- Ζώνη αγοράς συντελεστή (ΖΑΣ), δυτικά του δρόμου προς Βλάχικα. 

- Ζώνη κανονιστικών όρων δόμησης (ΖΚΟ) στο σύνολο του υφιστά¬ 
μενου οικισμού και των επεκτάσεων. 

— Ζώνη ειδικών κινήτρων (ΖΕΚ) στις περιοχές ανάπτυξης των τοπικών 
κέντρων. 

— Ζώνη ειδικής ενίσχυσης (ΖΕΕ) στην περιοχή του κηρυγμένου 
παραδοσιακού τμήματος της πόλης. 

Β. Τη λήψη μέτρων προστασίας του περιβάλλοντος και τη δημιουργία 
αστικού κάι περιαστικού πρασίνου όπως φαίνεται στο χάρτη Π-1.4 σε 
κλίμακα 1:25000. Βασικότερες παρεμβάσεις είναι: 

— Διατήρηση του φυσικού χαρακτήρα των δασικών οικοσυστημάτων 
που περιβάλλουν τον οικισμό και βρίσκονται σε μικρή απόσταση από 
ανταγωνιστικές χρήσεις (οικιστική, γεωργική κλπ.). 

— Προστασία της γεωργικής γης υψηλής παραγωγικότητας των τεναγών. 

- Ανάπλαση και ανάδειξη του παραδοσιακού τμήματος του οικισμού μετά 
από ειδική μελέτη. 

- Απομάκρυνση του χώρου απόθεσης απορριμάτων. 

Γ) Την οργάνωση των δικτύων μεταφορών, όπως φαίνονται στο χάρτη 
Π-1.2 σε κλίμακα 1:25000 και Π-1.3 σε κλίμακα 1:5000. Βασικότερες 
παρεμβάσεις είναι: 

- Οδική παράκαμψη της πόλης προς βορρά και κυκλοφοριακή απο¬ 
συμφόρηση του κέντρου της πόλης. 

- Σύνδεση του οικισμού με το σιδηροδρομικό δίκτυο της χώρας και 
χάραξη γραμμής όπως προτείνονται από τον ΟΣΕ. 

— Δημιουργία δευτέρου οδικού κλάδου παράλληλα και νότια του 
υπάρχοντος τμήματος της Εθνικής οδού Καβάλας-Θεσ/νίκης, που δια¬ 
σχίζει τον οικισμό, για μονοδρόμηση της διερχόμενης κίνησης. 

— Τη δημιουργία νέου σταθμού ΚΤΕΛ και σύνδεση αυτού με τη λεωφόρο 
Σερρών, 

Δ) Τις προτάσεις για τα απαραίτητα έργα και μελέτες δικτύων υποδομής 
όπως φαίνεται στους χάρτες Π-11.2.ακαιΠ-11.2β σε κλίμακα 1:5000 και 

Ειδικότερα: 

α) Δίκτυο ύδρευσης 

— Σταδιακή αντικατάσταση του υπάρχοντος δικτύου της πόλης που 
είναι παλιό και σε κακή κατάσταση. 

— Κατασκευή νέας δεξαμενής στην περιοχή «Βλάχικα» για την υδρο- 
δότηση των επεκτάσεων του οικισμού. 

β) Δίκτυο όμβριων, ακαθάρτων 

— Ολοκλήρωση του κεντρικού αποχετευτικού αγωγού ακαθάρτων 
σύμφωνα με την υπάρχουσα μελέτη στον υφιστάμενο οικισμό και επέ¬ 
κταση στις νεοεντασσόμενες περιοχές. 

— Κατασκευή βιολογικού καθαρισμού στο βορειοανατολικό άκρο της πό¬ 
λης. 

γ) Ενεργειακό σύστημα 

— ' Αμεση αντικατάσταση του εναέριου δικτύου στο ιστορικό- 
παραδοσιακό τμήμα του οικισμού, με υπόγειο. 

— Επέκταση του δικτύου και δημιουργία υποσταθμών στις επεκτάσεις. 

δ) Τηλεπικοινωνιακό σύστημα 

— Επέκταση του δικτύου κατά 2000 παροχές για την κάλυψη των επεκτά¬ 
σεων και τη ζήτηση που θα προκόψει από την αναθεώρηση του σχεδίου. 

ε) Απορρίματα 

Δημιουργία νέου χώρου απορριμάτων στο Σύμβολο όρος και στη θέση 
Οχυρό. 

Ε) Τις προτάσεις για την πυροπροστασία της περιοχή; και προστασία από 
σεισμούς και ειδυώτερα: 

— Την ολοκλήρωση του νέου πυροσβεστικού σταθμού για την επαρχία 
Παγγαίου (Ν. Καβάλας) και 8 χωριών του Ν. Σερρών. 

— Την εξασφάλιση της προσπέλασης στις δασικές περιοχές που περι¬ 
βάλλουν τον οικισμό με διάνοιξη περιφερειακού δασικού δρόμου. 


- Τον καθορισμό ως χώρων συγκέντροκτης του πληθυσμού σε περί¬ 
πτωση σεισμού καθώς και τη δημιουργία των εγκαταστάσεων έκτακτης 
ανάγκης στο ΚΕΤΕ, στο κέντρο Υγείας, στον παιδικό σταθμό κοντά στον 
Αγ. Νικόλαο και στο προτεινόμενο σχολείο. 

ΣΤ) Συνοπτικά αντίτυπα των παραπάνω έξι (6) χαρτών θεωρημένων) 
από τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 28781/1404/1987 πράξη του δημοσιεύονται στην Εφημερίδα της 
Κυβερνήσεως με την απόφαση αυτή. 

2) Εντός της περιοχής ΓΠΣ και ειδικότερα στις εκτός σχεδίου περιο-) 
χές που περιλαμβάνονται σ’ αυτό, οικοδομικές άδειες που έχουν εκδοθεί 
με τις προγενέστερες ισχύουσες διατάξεις ή έχει υποβληθεί στην αρμόδια 
πολεοδομική αρχή ο πλήρης φάκελος με τα απαραίτητα για την έκδοση 
της οικοδομικής άδειας στοιχεία, μέχρι την ημερομηνία δημοσίευση; 
της παρούσας απόφασης, εκτελούνται όπως εκδόθηκαν ή εκδίδοντα 
βάσει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή τη< 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
Αθήνα, 11 Μάΐόυ 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

